Il-Partit Laburista, bi żbrixx, jirbaħ il-maġġoranza tal-voti fil-Mellieħa Il-Partit Laburista rnexxielu jżomm il-maġġoranza fil-Mellieħa, anke jekk bi ftit voti. B'kollox, il-Partit Laburista kiseb 2,843 vot jew 48% tal-voti, filwaqt li l-Partit Nazzjonalista 2,766 jew 47% tal-voti. L-Alternattiva Demokratika kisbet 258 vot. Il-Partit Laburista, fl-aħħar snin, dejjem kellu maġġoranza f'din il-lokalità, anke jekk żgħira, iżda fl-2008, il-wirt tal-voti kien wassal biex il-Partit Nazzjonalista eleġġa aktar siġġijiet u mexxa l-kunsill hu. L-aħħar elezzjoni lokali fil-Mellieħa saret fl-2013 mal-elezzjoni ġenerali li rebaħ il-Partit Laburista. Il-Partit Laburista kien kiseb 3,170 vot, filwaqt li l-Partit Nazzjonalista kiseb 2,891 vot biex id-distakk tela’ għal 279 vot.